**Szentendre Város Önkormányzat Képviselő-testületének**

**15/2018. (VII.23.) önkormányzati rendelete**

**Szentendre Építési Szabályzatáról szóló**

**26/2017. (VII. 31.) önkormányzati rendelet módosításáról**

Szentendre Város Önkormányzat Képviselő-testülete, az épített környezet alakításáról és védelméről szóló 1997. évi LXXVIII. törvény 62. § (6) bekezdés 6. pontjában kapott felhatalmazás alapján, az Alaptörvény 32. cikk (1) bekezdés a) pontjában és a Magyarország helyi önkormányzatairól szóló 2011. évi CLXXXIX törvény 13. § (1) bekezdés 1. pontjában meghatározott feladatkörében eljárva, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 38. §-ban biztosított véleményezési jogkörében eljáró és 9. mellékletében felsorolt államigazgatási szervek, továbbá a partnerségi egyeztetés szabályzatában megjelöltek véleményének kikérésével, Szentendre Építési Szabályzatáról szóló 26/2017. (VII. 31.) önkormányzati rendelet módosításáról az alábbi rendeletet alkotja:

1. **Módosuló rendelkezések**
2. (1) Szentendre Építési Szabályzatáról szóló 26/2017. (VII. 31.) önkormányzati rendelet (a továbbiakban: SZÉSZ) 4. § (1) bekezdés a) pontja helyébe a következő rendelkezés lép:

„a) 1. melléklet: 1.1. Szabályozási Tervlapok szelvénybeosztása és jelmagyarázata

SZT-0/m1 jelű tervlap (A3)

* 1. Szentendre Város Szabályozási Tervlapja szelvényezetten

SZT-1/m1; SZT-2/m2 és SZT-3-tól SZT-8-ig jelű tervlapok M = 1: 4000 léptékben (A1)

* 1. SZT/EV6 jelű szabályozási fedvényterv M = 1: 6000 léptékben (A3)
  2. SZT/BS jelű szabályozási fedvényterv M = 1: 2000 léptékben (A2)”

1. A SZÉSZ 14. § (3) bekezdés b) pontja helyébe a következő rendelkezés lép:

„b)ha közterülethez csatlakozik, - a gazdasági övezetek kivételével - magánútból nem nyílhat újabb magánút,”

1. A SZÉSZ 48. §-a az alábbi (25) bekezdéssel egészül ki:

„(25) Gksz/13 jelű gazdasági övezetben

1. sport rendeltetésű főfunkció esetén az épületmagasság legmagasabb értéke 20,0 m, az épület legmagasabb pontja 25,0 m lehet,
2. az önálló rendeltetési egységekhez elhelyezendő személygépkocsik várakozó helyei saját telken belül, a szomszédos magánutakon és a szomszédos iparterület be nem épített területein helyezhetők el. A saját telken kívül elhelyezett parkolóhelyek akkor számíthatók be a biztosítandó várakozóhelyek számába, ha használatuk és megközelítésük szolgalmi joggal biztosított.
3. amennyiben a rendeltetési egységekhez összesen 400 darabnál több személygépkocsi várakozó hely létesítendő, a 1108. jelű út és a 022/2 magánút csomópontjának fejlesztése, a 1108. jelű úton balra bekanyarodó sáv kialakítása szükséges.”
4. (1) A SZÉSZ 1. melléklet 1.2. pont SZT-2/m1 jelű tervlapja helyébe az 1. melléklet lép.
5. A SZÉSZ 1. melléklete a 2. melléklet szerinti 1.4. ponttal egészül ki.
6. A SZÉSZ 3. melléklet 6. táblázata az alábbi 16. sorral egészül ki:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 16 | **Gksz/13** | SZ | 10.000 | 35 | 40 | 25 | 10,5  20,0**\*\*** | T | ***\*\**** *Sport rendeltetésű főfunkció esetén; ebben az esetben az épület legmagasabb pontja 25,0 m lehet.* |

1. **Záró rendelkezés**
2. (1) A rendelet a kihirdetést követő napon lép hatályba, és a hatálybalépését követő napon hatályát veszti.

Szentendre, 2018. július 19.

|  |  |
| --- | --- |
| **Verseghi-Nagy Miklós** | **dr. Gerendás Gábor** |
| polgármester | jegyző |


**Záradék:**

A rendelet 2018. július 23-án kihirdetésre került.

**dr. Gerendás Gábor**

jegyző

1. *melléklet Szentendre Építési Szabályzatáról szóló 26/2017. (VII. 31.) önkormányzati rendelet módosításáról szóló 15/2018. (VII.23.) önkormányzati**rendelethez*




*A módosított SZT-2/m2 jelű tervlapot olvasható léptékben lásd külön mellékletben*

*(nyomtatásban eredeti léptékben A1 méretű lap).*

1. *melléklet Szentendre Építési Szabályzatáról szóló 26/2017. (VII. 31.) önkormányzati rendelet módosításáról szóló 15/2018. (VII.23.) önkormányzati rendelethez*

A 26/2017. (VII.31) önkormányzati rendelet 1.4 melléklete: SZT/BS jelű szabályozási fedvényterv



*Az SZT/BS jelű fedvényterv olvasható léptékben lásd külön mellékletben*

*(nyomtatásban eredeti léptékben A1 méretű lap)*